b'\n_START_ARTICLE_\nBoscastle\n_START_SECTION_\nZgodovina\n_START_PARAGRAPH_\nIme vasi je povezano z gradom Botreaux (izgovarja se "But\'ry") , trdnjava  mota iz 12. stoletja, od katere je ohranjenih nekaj ostankov. Grad je bil v lasti dru\xc5\xbeine de Botreaux, ki je pod Williamom de Botereauxom (1337\xe2\x80\x931391) dobila baronski naslov._NEWLINE_Amaterski zgodovinar John Leland je sredi 16. stoletja za vas napisal "... da je zelo umazano mesto".  Pristani\xc5\xa1\xc4\x8de Boscastle ima naravno za\xc5\xa1\xc4\x8diten dohod z dvema kamnitima pristani\xc5\xa1kima zidovoma, zgrajenima leta 1584, delo sira Richarda Grenvilla (HMS Revenge). Je edino pomembno pristani\xc5\xa1\xc4\x8de na 32 km obale. V\xc4\x8dasih  je bil majhno pristani\xc5\xa1\xc4\x8de (podobno kot mnoga druga na severni obali Cornwalla) za uvoz apnenca in premoga in izvoz skrilavca in drugih lokalnih izdelkov.\n_START_SECTION_\nCerkve\n_START_PARAGRAPH_\nRektor Boscastla je odgovoren za sedem cerkva v okro\xc5\xbeju: Forrabury (St. Symphorian), Minster (St. Merthiana), St Juliot, Lesnewth (St. Michael in All Angels), Trevalga (St. Petroc), Otterham (St. Denis) in Davidstow (St. David). St. Juliot je posebnega pomena za obo\xc5\xbeevalce del  Thomasa Hardyja, saj je bil arhitekt pri obnovi cerkve marca 1870  in tu spoznal svojo prvo \xc5\xbeeno Emmo Gifford, ki je bila rektorjeva svakinja. Njuna ljubezenska zgodba je bila navdih za roman Par modrih o\xc4\x8di (A Pair of Blue Eyes) in nato \xc5\xa1e za nekaj njegovih pesmi.\n_START_SECTION_\nObmorska \xc5\xbeupnija\n_START_PARAGRAPH_\nLeta 2004 je britanska televizijska postaja BBC 2 za\xc4\x8dela oddajati tedensko nanizanko Obmorska \xc5\xbeupnija (A Seaside Parish), ki prikazuje \xc5\xbeivljenje novoimenovane vikarke Boscastla Christine Musser.\n_START_SECTION_\nTurizem\n_START_PARAGRAPH_\nVas je s svojim slikovitim pristani\xc5\xa1\xc4\x8dem priljubljena turisti\xc4\x8dna to\xc4\x8dka. Med znamenitostmi so Muzej \xc4\x8darovni\xc5\xa1tva, trgovina strica Pavla, trgovina s keramiko in dostop do ju\xc5\xbenozahodne obalne poti._NEWLINE_Velik del zemlji\xc5\xa1\xc4\x8da v Boscastlu in okolici je v lasti National Trusta, tudi obe strani pristani\xc5\xa1\xc4\x8da, Forrabury Stitches, visoko nad Boscastlom, ki je razdeljeno na stare parcele za pridelovanje ("stitchmeal"), ter veliko obmo\xc4\x8dje doline reke Valency,znano zaradi Thomasa Hardyja._NEWLINE_Nekdanji pristani\xc5\xa1ki hlevi (del posestva National Trusta) so danes mladinski hotel, priljubljen med pohodniki. V pristani\xc5\xa1\xc4\x8du sta tudi trgovina in center za obiskovalce v Stari kova\xc4\x8diji.\n_START_SECTION_\nPoplava 2004\n_START_PARAGRAPH_\nPoplava, ki je bila 16. avgusta 2004, je v vasi povzro\xc4\x8dila obse\xc5\xbeno \xc5\xa1kodo. Prebivalci so bili ujeti v hi\xc5\xa1ah, ko so se ceste spremenile v reko: ljudje so ostali ujeti na strehah, v avtomobilih, zgradbah in na njenih bregovih. Center za obiskovalce je odplavilo.  Dva re\xc5\xa1evalna helikopterja kraljevega vojnega letalstva Westland in Sea King iz Chivenorja, tri ladje kraljeve mornarice Sea Kings iz Culdrosa, ena iz St. Mawgana in helikopter obalne stra\xc5\xbee S61 iz Portlanda so iskali in pomagali \xc5\xbertvam v vasi in okoli nje._NEWLINE_Operacijo je vodil re\xc5\xa1evalni koordinacijski center (Aeronautical Rescue Coordination Centre), ki ima bazo v RAF Kinloss na \xc5\xa0kotskem. To je bila najve\xc4\x8dja re\xc5\xa1evalna operacija v mirnodobnem \xc4\x8dasu v Veliki Britaniji. Skupno so re\xc5\xa1ili 91 ljudi in ni bilo smrtnih \xc5\xbertev, le en zlomljen palec. Okoli 50 avtomobilov je pometlo v pristani\xc5\xa1\xc4\x8de, most je odplavilo, ceste so bile potopljene pod 2,75 m vode, zaradi \xc4\x8desar je bila komunikacija dejansko nemogo\xc4\x8da, dokler se poplavne vode niso umirile. Sistem kanalizacije je bil poru\xc5\xa1en in zaradi vrste zdravstvenih in varnostnih razlogov je bil Boscastle razgla\xc5\xa1en za za\xc4\x8dasno nedostopen._NEWLINE_Vzroki so bili ve\xc4\x8d kot 60 mm padavin (obi\xc4\x8dajna mese\xc4\x8dna koli\xc4\x8dina), ki je padla v dveh urah; zemlja je \xc5\xbee bila nasi\xc4\x8dena zaradi preteklih dveh tednov nadpovpre\xc4\x8dne koli\xc4\x8dino padavin; pore\xc4\x8dje ima zelo strma pobo\xc4\x8dja neprepustnega skrilavca, ki povzro\xc4\x8da hitro povr\xc5\xa1insko odtekanje; Boscastle le\xc5\xbei ob soto\xc4\x8dju treh rek: Valency, Jordan in Paradise; poplave so sovpadle s plimo, zaradi \xc4\x8desar je bil u\xc4\x8dinek \xc5\xa1e huj\xc5\xa1i._NEWLINE_Domovi, podjetja in avtomobili, ki so pripadali ve\xc4\x8d kot 1000 ljudem, so bili odplavljeni. Prihodki od turizma in lokalnega gospodarstva so bili izgubljeni, kar je vplivalo na pre\xc5\xbeivetje; poznej\xc5\xa1i od\xc5\xa1kodninski zahtevki so bili ogromni. Na sre\xc4\x8do ni bilo smrtnih \xc5\xbertev, deloma zaradi hitrega odziva slu\xc5\xbeb za ukrepanje ob nesre\xc4\x8dah.\n_START_SECTION_\nPoplava 2007\n_START_PARAGRAPH_\nBoscastle je bil spet poplavljen 21. junija 2007, \xc4\x8deprav uni\xc4\x8denje ni bilo tako hudu kot v letu 2004.'